પ્રકાશ ઝાની ફિલ્મ હંમેશાં મલ્ટિસ્ટારર રહી છે, પણ ફિલ્મનું મ્યુઝિક ખાસ કંઈ દમદાર નથી હોતું. ‘રાજનીતિ’નાં સૉન્ગ્સ હિટ થયાં હતાં, પણ એ પછી આવેલી ફિલ્મ ‘ચક્રવ્યૂહ’માં મ્યુઝિકનું કોઈ મહત્વ નહોતું. આ ફિલ્મમાં એક નહીં ચાર-ચાર મ્યુઝિક-ડિરેક્ટર છે. સલીમ-સુલેમાન, આદેશ શ્રીવાસ્તવ, મીત બ્રધર્સ અન્જાન અને ઇન્ડિયન ઓશન... અને એમ છતાં ગીતો ઍવરેજ છે. જોકે ફિલ્મ ‘સત્યાગ્રહ’માં બાપુના ફેવરિટ પદ ‘રઘુપતિ રાઘવ’નું નવું વર્ઝન બનાવવામાં આવ્યું છે જે હિટ થયું છે. આ ગીત સલીમ-સુલેમાને તૈયાર કર્યું છે.